มากินเบียร์เย็นๆ หลังเลิกงานค่ะ แดดร่ม ลมตก อากาศสบายๆ กับร้านหลังตึกที่ทำงาน สั่ง PAULANER เย็นๆ 1 แก้วเดียวพอให้กินสนุกๆ ค่ะ
- Pizza หน้า Salami  ถ้าคนที่ชอบพิซซ่าสไตล์อิตาเลียน แห้ง กรอบๆ น่าจะชอบค่ะ ชีสหอมดี ซาลามี่ไม่เค็มเกินไป กินเพลินๆ ได้เลยค่ะ
- ไส้กรอกรวม มี 2 รส ซอสที่เสิร์ฟมารสชาติแปลกดีค่ะ ออกเค็ม ๆ มีรสมัสตาร์ดผสมๆ เครื่องเทศเยอะดีค่ะ 
- nachos อันนี้ปลิ้มเลยค่ะ แผ่นแป้งข้าวโพด ราดชีสมาเยอะดี ใส่เครื่องมาเยอะ หอมๆ กรอบๆ ใช่เลยค่ะ
- สปาเก็ตตี้ขี้เมาทะเล อันนี้เฉยๆ ใส่เครื่องเทศเยอะ เครื่องเยอะ แต่ไม่ค่อยเผ็ดเท่าไรออกหวานหน่อยๆ 
รวมๆ ถ้าเน้นนั่งคุยกัน ดื่มเบียร์ สังสรรค์ กินอะไรแกล้มนิดๆหน่อย ที่นี่ก็โอเคนะคะ ^^
